**LIIKUNNANOPETUKSEN TUNTISUUNNITELMA**

**Opettaja(t): PVM KLO RYHMÄ**

**Aihe:**

**Päätavoitteet:**

- Liikunnan tietojen ja taitojen (LT) oppimisen tavoite:

- Työskentelytaitojen (TT) oppimisen tavoite:

**Turvallisuusohjeet:**

**Tarvittavat välineet (ml. lukumäärät):**

|  |  |  |  |  |  |
| --- | --- | --- | --- | --- | --- |
| **TAVOIT­TEET****Konkretisoi tehtävien päätavoitteet selkeästi huomioiden kohderyhmä.** | **TEHTÄVÄT****Tehtävien tulee edistää tunnin tavoitteita** | **TYÖTAVAT JA ORGANISOINTI****Kirjaa myös opetustyyli (Mosstonin & Ashworthin mukaan).** | **SOVELTAMINEN JA ERIYTTÄMINEN****Kirjaa, miten esim. helpotat, vaikeutat ja havainnollistat.** | **HAVAINNOINTI JA PA­LAUTE****Kirjaa myös harjoiteltavan asian ydinkohdat. Huom! tavoitteiden mukainen.** | **AIKA****Kirjaa arvioitu kesto.** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Tarkemmat ohjeet jokaisen kohdan täyttämiseen löytyvät alta (palauttaessasi tuntisuunnitelmaa poista alla olevat ohjesivut).

## LIIKUNNANOPETUKSEN TUNTISUUNNITELMAN TÄYTTÖOHJE

**Opettaja(t):** *Kirjaa tähän opettajien etu- ja sukunimet*

**Pvm** *Esim. 28.3.2022* **Klo** *Esim. 8:15-9:45* **Ryhmä** *Esim. 9C*

**Aihe:** *Esim.**Liukuminen ja tasapainoilu lumella*

**Päätavoitteet**:

* **Liikunnan tietojen ja taitojen (LT) oppimisen tavoite:** *Esim. oppilas kokeilee liukumista ja kehittää tasapainotaitojaan lumella eri välinein (sukset, pulkka, ensilumilauta, snowskate, liukulumikengät), oppilas ymmärtää painonsiirron merkityksen liukuessa*
* **Työskentelytaitojen (TT) oppimisen tavoite:** *Esim. oppilas ottaa vastuuta omasta toiminnastaan ja yhteisestä oppimistilanteesta (mm. huolehtii välineet yhdessä pihalle ja takaisin koululle, ei liu'u tai laske toisen päälle, odottaa vuoroa eri välineiden kokeilussa, noudattaa annettuja ohjeita), vertaispalautteen antamisen ja vastaanottamisen harjoittelu*

**Turvallisuusohjeet tunnille:** *Esim. oppilailla säähän sopivat varusteet, ei liuta toisen päälle, laskeminen sovitulla alueella, maaston muodot ja suunnat huomioitava, turvallinen suoritustekniikka*

**Tarvittavat** **välineet**: *Kirjaa tähän tarvittavat välineet ja niiden lukumäärät.*

**Tuntisuunnitelman sarakkeiden täyttöohje:**

|  |  |
| --- | --- |
| Tavoitteet: Mihin pyritään? | Tehtävät: Mitä tehdään? |
| * Suunnittelun lähtökohta
* Mahdollisimman konkreettinen ilmaisu tärkeää
* Huomioi kohderyhmä.
* Muista liikunnan opetuksen monipuoliset tavoitteet: erottele suunnitelmaan niin liikunnan tietojen ja taitojen (LT) kuin työskentelytaitojen (TT) tavoitteet.

LT = fyysiset ja psykomotoriset tavoitteet sekä kognitiiviset eli tietoa ja ajattelua koskevat tavoitteetTT = vastuunkanto ja sosiaalisaffektiiviset eli vuorovaikutuskäyttäytymistä ja tunteiden säätelyä koskevat tavoitteet | * Keinot, joilla pyritään tavoitteisiin
* Kerro / kuvaile tehtävän nimi ja kulku riittävällä tarkkuudella, josta ulkopuolinenkin ymmärtää mitä on tarkoitus tehdä (lisää tarvittaessa liite).
* Varaudu varatehtävällä, jos aikaa jää tai jos jokin tehtävä ei toimi.
 |
| Työtavat ja organisointi: Miten oppimistilanne järjestetään? | Soveltaminen ja eriyttäminen: Miten esim. helpottaa, vaikeuttaa ja havainnollistaa tehtäviä? |
| * Valittujen työtapojen on palveltava tavoitteita
* Kerro / kuvaile organisointi ja oppilaiden ryhmittely.
* Kirjaa opetustyylit 🡪 ks. alta ohje (Mosston & Ashworth, 2008).
 | * Pohdi ensin, miten luodaan edellytykset, joiden puitteissa oppilas pystyy osoittamaan parasta osaamistaan.
* Pohdi sitten, miten erilaiset oppilaat ymmärtävät tehtävän ja voivat osallistua omalla tasollaan.
* Kirjaa tämän jälkeen, miten huomioit esim. erilaiset havainnollistamisen keinot, välinevaihtoehdot, ryhmittelyt, oppilasroolit, säännöt, tilaratkaisut, vaihtoehtoiset tehtävät yms.
 |
| **Havainnointi ja palaute: Miten havainnoida oppimista?**Mistä ja miten antaa palautetta?  | **Aika: Kuinka käyttää aika tarkoituksenmukaisesti?** |
| * Kirjaa ensin harjoiteltavan asian ydinkohdat (esim. taidon).
* Palautteen tavoitteena on ohjata oppimista tavoitteiden suunnassa. Anna palautetta ennen kaikkea tavoitteena olevasta asiasta.
* Pohdi, milloin ehdit havainnoida oppimista ja mistä ja miten annat palautetta (esim. hyödynnätkö itsearviointia ja vertaispalautetta).
 | * Ota huomioon varsinaisen harjoitusajan lisäksi tehtävien selittämiseen ja käynnistämiseen kuluva aika.
* Ole joustava ajankäytössä ja huomioi oppilaiden oppiminen ja jaksaminen.
 |

**LIIKUNNANOPETUKSEN OPETUSTYYLIT (Mosston & Ashworth, 2008)**

|  |  |
| --- | --- |
| **A** | **Komentotyyli eli komento-opetus (Command style)**Opettaja tekee opetusta koskevat päätökset, kuten suunnittelee tehtävän ja ohjaa sen. Oppilaat tekevät samaa tehtävää samanaikaisesti opettajan näyttäessä mallia. Esimerkiksi ryhmäliikunnassa, tanssissa tai itsepuolustuslajeissa voidaan harjoitella liikesarjaa, jossa oppilaat liikkuvat samanaikaisesti annetulla tavalla. Opetustyylin nimi ei tarkoita komentavaa äänenkäyttöä. *Etuja:* sopii suuremmillekin oppilasryhmille, paljon toistoja, turvallisuutta helppo valvoa, oppilaat oppivat yhdenaikaista liikkumista ja ohjeiden seuraamista. |
| **B** | **Harjoitustyyli eli tehtäväopetus (Practice style)**Opettaja antaa tehtävän, jota oppilaat harjoittelevat suorituspaikoilla omassa tahdissaan itsenäisesti, pareittain tai ryhmässä. Oppilas voi päättää harjoittelun aloittamisesta, lopettamisesta ja suoritustahdista. Harjoittelun aikana opettaja havainnoi, ohjaa ja antaa palautetta.*Etuja:* usein käytetty työtapa, joka sopii moniin sisältöihin, paljon toistoja, oppilas oppii ottamaan vastuuta omasta työskentelystä ja voi oppia hyödyntämään opettajalta saatua palautetta ja ohjausta. |
| **C** | **Vuorovaikutustyyli eli pariohjaus (Reciprocal style)**Opettaja suunnittelee tehtävän ja sopivat kriteerit havainnointia ja palautteen antoa varten (oppilaiden ikä ja taidot huomioiden). Oppilaat tekevät tehtävää pareittain tai pienissä ryhmissä ja vuorottelevat rooleissa: a) suorittaja, b) tarkkailija ja palautteen antaja. Opettajan tehtävänä on tukea oppilaita palautteenantotehtävässä ja tarkkailla yhteistyön sujumista. *Etuja:* oppilaat oppivat vuorovaikutustaitoja, antamaan ja vastaanottamaan palautetta sekä havainnoimaan suorituksia, tavoitteena lisätä oppilaiden keskinäistä vastuuta oppimisesta. |
| **D** | **Itsearviointi (Self-check style)**Opettaja suunnittelee tehtävät ja sopivat kriteerit itsearviointiin (oppilaiden ikä ja taidot huomioiden). Oppilas harjoittelee tehtävää omassa tahdissaan ja arvioi toimintaansa kriteerien pohjalta. Esimerkiksi tehtäväkortteja, kuvaamista tai peiliä voi käyttää itsearvioinnin tukena. Opettaja tarkkailee ja ohjaa oppilaiden työskentelyä ja itsearviointia. *Etuja:* työtapa mahdollistaa yksilöllisen harjoittelun, kasvattaa oppilaita omatoimisuuteen ja vastuun ottamiseen, oppilaat oppivat korjaamaan itse suorituksiaan ja kehittävät kinesteettistä tietoisuuttaan, tarve ulkoiseen palautteeseen voi vähetä. |
| **E** | **Eriytyvä opetus (Inclusion style)**Opettaja suunnittelee eritasoisia tehtäviä, joista oppilaat saavat valita omille taidoilleen ja kyvyilleen sopivat. Yksinkertainen esimerkki tällaisesta tehtävästä on koriinheitto eri etäisyyksiltä. Ideana on, että oppilas saa valita itse ja arvioi samalla omaa osaamistaan. Opettajan on kuitenkin hyvä havainnoida tehtävien soveltuvuutta ja ohjata oppilaita tarvittaessa kokeilemaan haastavampia tai helpompia variaatioita. *Etuja:* opetuksen eriyttäminen on oppilaslähtöistä ja luontevaa, sopii heterogeenisille oppilasryhmille, oppilaat oppivat hyväksymään yksilöllisiä eroja, kehittää itsearviointitaitoja. |
| **F** | **Ohjattu oivaltaminen (Guided discovery style)**Opettaja valitsee tehtävän, johon oppilaiden tulisi löytää oikea ratkaisu. Esimerkiksi, mikä on nopein reitti liikkua rastilta toiselle tai miten frisbeen rystyheittoon saa lisää tarkkuutta. Opettaja ei siis kerro ratkaisua suoraan, vaan tekee kysymyksiä, antaa vihjeitä tai pyytää oppilaita kokeilemaan eri vaihtoehtoja ratkaisun löytämiseksi. Kysymykset on hyvä miettiä huolella etukäteen, että ne tukevat oppilaiden oivaltamista, mutta eivät anna vastausta itsestään selvästi. *Etuja:* oppilaita kannustetaan ajattelemaan itse, jolloin asia voi jäädä paremmin mieleen, ratkaisun oivaltaminen on oppilaalle palkitsevaa. |
| **G** | **Ongelmanratkaisu (Convergent discovery)**Opettaja antaa ongelman, johon oppilaat pyrkivät löytämään ratkaisun joko yksin, pareittain tai ryhmissä. Ongelmanratkaisu poikkeaa ohjatusta oivaltamisesta siten, että tehtävään ei ole yhtä oikeaa ratkaisua ja suoritustapa voi olla ryhmillä erilainen, vaikka tavoite ja tehtävässä noudatettavat kriteerit/säännöt olisivat samat. Tehtävänä voi olla esimerkiksi saada koko ryhmä siirtymään naruista viritetyn hämähäkinverkon toiselle puolelle, siten että yhtä verkon reikää käytetään vain kerran, eikä naruihin kosketa. *Etuja:* kehittää ajattelua ja päättelyä, vaihtoehtojen näkemistä sekä yhteistyötä ja yhteisöllisyyttä. |
| **H** | **Erilaisten ratkaisujen tuottaminen (Divergent discovery)**Opettaja antaa oppilaille tehtävän, johon heidän on tarkoitus kehittää mahdollisimman (monia) erilaisia ratkaisuja. Voidaan toimia yksin, pareittain tai ryhmissä. Oppilaita kannustetaan luovuuteen ja kaikki tehtävän annon mukaiset ratkaisut ovat ”oikeita”. *Etuja:* oppilaat voivat kehittää omanlaisia /oman tasoisia ratkaisuja, kehittää luovuutta ja useiden vaihtoehtojen löytämistä, opettaa yhteistyötätaitoja ja hyväksymään erilaisia ideoita. |
| **I** | **Yksilöllinen harjoitusohjelma (Individual program)**Opettaja antaa oppilaalle tietyn teeman tai tavoitteen, jonka mukaisesti oppilas suunnittelee itselleen harjoitukset. Esimerkkinä tästä on oman kuntosaliohjelman suunnittelu ja toteutus. Opettaja ei vaikuta suoraan oppilaan valintoihin, mutta auttaa ja ohjaa tarvittaessa. Oppilaalle voi esittää kysymyksiä tai pyytää perustelemaan valintojaan. Oppilaan vastuu oppimisesta on suuri ja hänellä täytyy olla edellytykset ja osaamista tällaiseen työskentelyyn. *Etuja:* oppilas oppii suunnittelemaan tavoitteen mukaista toimintaa, kehittyy oman oppimisen ohjaamisessa, omien harjoitteiden valinta tarjoaa autonomiaa ja voi motivoida oppilasta. |
| **J** | **Yksilöllinen opetusohjelma (Learner initiated style)**Oppilas saa asettaa itse tavoitteet, sekä suunnittelee sisällöt, menetelmät ja ajankäytön koko liikuntajaksolle. Opettaja hyväksyy ohjelman ja auttaa esimerkiksi tilojen tai välineiden hankinnassa. Oppilas saa paljon vapautta ja vastuuta suhteessa oppimiseensa ja hänellä täytyy olla edellytykset tällaiseen työskentelyyn. Yksilöllinen opetusohjelma voi soveltua esimerkiksi lukiolaisille, jotka tarvitsevat itsenäisen suorittamisen vaihtoehtoa tai opiskelevat fyysisesti eri paikassa kuin muu ryhmä.*Etuja:* tavoitteenasettelu, suunnittelu ja arviointi voi opettaa oppilaalle paljon, mahdollistaa itsenäisen työskentelyn  |
| **K** | **Itsenäinen opiskelu eli itseopetus (Self-teaching style)**Oppilas tekee kaikki opetus-oppimisprosessin päätökset itse. Opettaja on ”tukihenkilö”, joka on tarvittaessa käytettävissä. Tyyli soveltuu omaehtoiseen, itsenäiseen opiskeluun, ei niinkään koulussa tapahtuvaan liikunnanopetukseen. |

**Taulukko on koostettu seuraavien lähteiden pohjalta:**

Heikinaro-Johansson, P. & Lyyra, N. (2018). Liikunnanopetus ja opetuksen analysointi. Jyväskylän yliopisto, Liikuntatieteellinen tiedekunta.

Jaakkola, T. & Sääkslahti, A. (2017). Liikunnanopetuksen opetustyylit. Teoksessa T. Jaakkola ym. (toim.) Liikuntapedagogiikka, 304–319.

Mosston, M. & Ashworth, S. (2008). Teaching physical education. (6. painos) New York, NY: Benjamin Cummings.